Berpirsîyarê amerîkayîkê ke AFPyî rê qisey kerd vat Koalîsyonê Mîyanneteweyî Iraq de operasyonê xo bisînor kerdî û bargehanê xo de tedbîrê asayîşî zêdînayî.
Dima ke  DYA General Qasim Silêmanî û fermandarê Haşdî Şabî kiştî Iraq de vera Amerîka nêrazîbîyayîş zêdîya. Parlamentoyê Iraqî do roja dişeme bêro pêser û derheqê Iraq de estbîyayîşê Amerîka de munaqeşe bikero. Nêzdîyê 5 hezar 200 leşkerê Amerîka Iraq de yê. Îdareyê Washîngtonî plan keno ke 3 hezar 500 leşkeranê bînan zî bişawê herême.
